open-index/open-wikipedia-markdown huggingface dataset:
Roger Kwami Zinga

**Roger Kwami Mambu Zinga** (1943 &ndash; 22 February 2004) na he be a filmmaker insyd de Democratic Republic of the Congo (DRC).

## Life den career
Kwami Mambu Zinga study film for de Institut des Arts de Diffusion (IAD) for Louvain-la-Neuve, Belgium, wey he graduate insyd 1971. De next year na he be de author of de first Congolese film make e win an award insyd an international festival. Ein *Moseka* win de prize for short film for FESPACO 1972. Dis movie dey show de return of de native son to de DRC after he study insyd Belgium den dey adjust to ein new life back insyd Zaire. He co-direct *Tango ya ba Wendo* (1993) plus de Belgian documentary maker Mirko Popovitch. Dis film dey document de old den talented Congolese musician Wendo Kolossoy, dem consider am say he be de "father of Congolese music".

## Libanga
For almost two decades na Kwami try make he make *Libanga*, a feature film, buh na conditions insyd Zaire no make dis possible. However, he direct chaw oda films.
## Death
For de time of ein death na he hold de position of Director of Cinematography for television. Na he sanso be de Presido of de Congolese Association of Filmmakers den an active member of de Pan African Federation of Filmmakers (Fepaci), for wich na he be de Regional Secretary for Central Africa. He die for 22 February 2004 insyd Kinshasa.

## References
Chaïbia Talal

**Chaïbia Talal** (Arabic: الشعيبية طلال) (1929 – April 2, 2004) na she be a Moroccan painter.

## Biography
Na dem born Chaïbia insyd Chtouka, a small village near El Jadida, Morocco insyd 1929. For de age of 13, na dem send am go Casablanca by ein parents make she marry a 70-year-old man. By de age of 14 na she give birth to a son (Hocein), den by de age of 15 she cam turn a widow. Wen ein husby die, she work as a maid make she earn money to support einself den ein son. Na Talal be devoted make she provide ein son plus an education, particularly academic literacy, although Talal einself go remain illiterate ein entire life. After she receive art supplies from strangers insyd a dream, she be inspired make she begin painting.  

Na dem initially no receive well ein work insyd de Moroccan art world. Talal ein son cam turn a respected artist insyd ein own right, den insyd 1965 he introduce Talal to de director of de Museum of Modern Art insyd Paris, Pierre Gaudibert wey na he be impressed by ein work. Dey follow dis meeting, na dem exhibit ein works for de Goeth-institute insyd Casablanca den de Museum of Modern Art insyd Paris insyd 1966.

As she be a self-taught artist, na Talal be known for breaking traditional boundaries. Dem dey categorize ein work as "outsider art" wich dey illustrate unconventional ideas by members of non-traditional art movements. Na she be influenced by de works of artists from de CoBrA painting movement. Dem sanso dey consider ein work by sam people, such as journalist Ahmed El Fassi, to be an naïve.

Insyd 2015, Moroccan filmmaker Youssef Britel create biographical movie, he entitle *Chaïbia.* Na de film be written by David Villemin den Youssef Britel, wey dey star Saadia Azgoun as Chaïbia Talal.

Insyd 2004, Talal die of a heart attack insyd Casablanca at de age of 75.

Dem continue dey show Talal ein work wey dey include insyd de *Qatar-Morocco 2024 Year of Culture* wer na dem include Talal ein work insyd section for *Women in Society*.
## Expositions
* 1966 - Goethe-Institut, Casablanca - Morocco.
* 1966 - Solstice gallery, Paris - France
* 1966 - Salon des Surindépendants, Musée d’Art Moderne, Paris - France.
* 1969 - "Ecole marocaine", Copenhagen - Denmark.
* 1969 - "Kunstkabinett", Frankfurt – Germany
* 1970 - "Les Halles aux Idées", Paris – France.
* 1971 - "Dar America", Casablanca, Rabat, Marrakech, Fes, Tangier – Morocco.
* 1972 - Ventes aux enchères, Drouot, Paris – France
* 1973 - "L’œil de Bœuf" gallery (CIPAC), Paris – France.
* 1974 - "Ivan Spence" gallery, Ibiza – Spain
* 1974 - "Salon des Réalités Nouvelles", Paris – France.
* 1976 - "Biennale d’Art", Menton – France.
* 1977 - "Salon de Mai", Musée d’Art Moderne, Paris – France.
*1977 - "Salon des Réalités Nouvelles", Paris – France.
* 1980 - "Engel gallery", Rotterdam - Netherlands.
* 1980 - "Fondation Joan Miró", Barcelona – Spain.
## Awards
* Gold medal of de *French Academic Society for Education den Encouragement*. - March 2003.

## Read further
* *The artist's voice* - by Chaibia Talal
* (insyd French) Flamand, Alain. *Regard sur la peinture contemporaine au Maroc*. 221pp.

## References
Ceet Fouad

**Ceet Fouad** [pronounced: “see-TEE”] (dem born am insyd 1971) be a French-Moroccan graffiti artist.
## Biography
Na dem born Ceet Fouad insyd Algeria insyd 1971, of Moroccan descent, wey he move go Toulouse, France, insyd 1978 for de age of seven years old. Since 2003, Fouad dey base insyd Shenzhen, north of Hong Kong.

Insyd 2019 he plete a 40m tall mural for a building top insyd Toulouse, France.
## Exhibitions
Na he be a regular artist-in-residence for de Montresso Foundation ein art estate insyd Marrakech, de "Jardin Rouge", since 2014.

* 1997 Lyon Biennale of Contemporary Art
* 1999 Museum of Modern Art insyd Vienna
* 2000 National Museum of Popular Arts and Traditions insyd Paris
* 2001 Museum of Castres
* 2007 Shenzhen — Hong Kong Bi-City Biennale of Urbanism and Architecture
* 2015 UrbanArt Biennale insyd Germany
* 2016 Pop-Up Show at de Pompidou Centre insyd Paris.
* 2017 Amanda Wei Gallery Hong Kong - Art Stage (Off The Wall) Jakarta - Affordable Art Fair Hong Kong - Jardin Orange gallery Shenzhen.
* 2018 Alain Daudet gallery Toulouse - Idroom Gallery Genève - Galerie Very Yes Saint-Pierre, Réunion.
* 2019 Biennale Urban Art Museum Völklingen - Art Fair Taipe Taiwan - Amanda Wei Gallery Hong Kong.
* 2022 Amanda Wei Gallery, Hong Kong

## References

## Sources

* *Graffiti Asia*, Ryo Sanada, Suridh Hassan, Studio Rarekwai (London, England), Laurence King, 2010.
* *Truskool: une histoire du graffiti à Toulouse*, Olivier Gal, Atlantica, 2016.
* *CeeT Fouad, I believe I can touch the sky*, Amanda Wei Gallery Edition, Text by Annne Devailly, Artistes d'Occitanie, 2019.

## External links

* Official website
Moridja Kitenge Banza

**Moridja Kitenge Banza** be a visual artist dem born insyd Kinshasa, Congo insyd 1980. He currently dey live den work insyd Montreal, Quebec. Ein artworks employ a variety of media wey dey include drawing, painting, photography den installation.

He graduate from de Académie des beaux-arts de Kinshasa den l’École supérieure des beaux-arts de Nantes Métropole.  Insyd 2010, na dem award Moridja Kitenge Banza de first prize for de Biennale of Contemporary African Art, DAK’ART insyd Sénégal. Na he be among de winners of de 2020 Sobey Art Award. Ein work be represented by Hugues Charbonneau Art Gallery insyd Montréal.

## Artistic approach
Banza ein artistique practice dey extend to a variety of media wey dey include painting, photography, film, drawing, collage, installation den performance. Dis diversity sanso dey reflect de plurality of identities of de artists einself. Ein work dey use different artistic strategies of staging, appropriation den irony make e critically approach issues around memory, culture den history.
## Artworks
De artworks of Banza be represented insyd various collections wey dey include de National Gallery of Canada, de Montréal Museum of Fine Arts, de Art Gallery of Ontario, as well as chaw corporate art collections wey dey include de TD Bank Corporate Art Collection den de Bank of Montréal Collection.

### Christ Pantocrator series (2017-)
De Christ Pantocrator work dey form a series of paintings wey dey superimpose representations of African masks over images of Byzantine Christian iconography of Christ Pantocrator. Thru dis work, Kitenge Banza dey combine traditional religious aspects of Congolese beliefs plus Christianity. De paintings insyd de series divert de sacred symbols make e reveal de colonial process wey lead to de theft of African ritual objects by Western museums, as well as de exploitation of dese objects insyd de context of modern art.

### Authentique series (2017-)
De photographs insyd de series Authentique dey feature de artist wey dey stage einself insyd ein Montréal backyard, plus works insyd de Christ Pantocrator series dem decorate plus colored wax fabric.

Na dem view critical interpretation of dese compositions dis series as a commentary for de complex cultural identities insyd wich immigrant populations for navigate, as well as a critical look for contemporary den historical representations of African identity.

## References


## External links

* Official website
Batoul S'Himi

**Batoul S'Himi** (dem born am 1974 insyd Asilah, Morocco) be a sculptor wey ein work often dey comment for gender inequality top den de global struggle for social change. She be best known for ein series *World Under Pressure* insyd wich she create sculptures from pressure cookers den oda domestic tools den appliances. Dese works dey comment on international concerns such as growing environmental pressures. Na dem include S'Himi ein work insyd de Smithsonian permanent collection.
## Exhibitions
Na dem display ein work insyd exhibitions across de world, such as:

## References
Les inqualifiables

**Les inqualifiables** be Moroccan comedian duo, dem found insyd 2013 den compose of Oubeid Allah Hlal den Amine Belghazi.

## Career
For April 17, 2014, les inqualifiables make dema debut for stage top plus de show *Qui es-tu*.

Insyd 2016, dem collaborate plus Hassan El Fad insyd *Hassan EL Fad ou rba3to.*

Insyd August 2017, dem participate insyd de 1st edition of de Juste pour rire festival insyd Agadir.

Insyd 2018, dem participate insyd Gala Marocain du Marrakech du rire, as well as insyd Jamel Debbouze ein show for Megarama insyd Casablanca.

Insyd January 2019, dem start a world tour plus dema new show *Si y a moi ya toi*.

Insyd May 2019, dem organize de 5th edition of de Aji Tahdam festival, wich get de participation of chaw artists, in particular, Hanane El Fadili plus ein one man show *Hanane Show* den Amine Radi plus ein show *Va dormir Va*.

## Shows
2014: *Qui es-tu?* (Who are you?)

2015: *2 heures de rire* (2 hours of laughter)

2015: *Aji Tahdam 1*

2016: *Hassan EL Fad ou rba3to*

2016: *Aji Tahdam 2*

2017: *Aji Tahdam 3*

2017: *Les inqualifiables at Marrakech du rire*

2017: *Les inqualifiables at Afrique Du Rire festival*

2018: *Aji Tahdam festival*

2018: *Hadou Houma Hna*

2019: *Si’a moi y'a toi* tour

## Emissions

* *Dhak Tkhssr*
* *NB! بيني نويطا*

## Movies

* *30 million* (friendly participation)

## References
Amina Id Abdellah

**Amina Id Abdellah** (dem born am 25 January 1971) be a contemporary Moroccan visual artist. She be known for ein photo-realistic paintings den drawings of natural environments den phenomena.

## Early life
Na dem born Id Abdellah for 25 January 1971 insyd Marrakesh, Morocco. She move go Rabat at de age of 10, wey she begin ein painting career as a kiddie.

## Collections
Na dem hold Amina ein works insyd de collections of chaw public museums, wey dey include:

* de Second Forum of Music and Art insyd de city of Temara.
* Irfan Art Exhibition, Rabat
* Mohammed V University at Souissi.
* Women's Show of Arts, Rabat.
* Russian Cultural Center insyd Rabat.

## References



## External links
* Official website
Yassine Balbzioui

**Yassine Balbzioui** (dem born am 1972, Morocco) be a contemporary artist dem know for ein multidisciplinary approach, wey dey include painting, performance, den installation art. He dey describe einself primarily as a painter, yet ein oeuvre dey span chaw media, wey dey integrate elements of fiction den reality.

## Biography
Yassine Balbzioui study for de School of Fine Arts of Casablanca. He later continue ein education for de École des Beaux-Arts de Bordeaux insyd France den de University of California insyd de United States. Ein training across diverse cultural contexts profoundly influence ein artistic style den thematic explorations.

## Artistic oeuvre
Balbzioui ein work be characterize by ein thematic den stylistic versatility. While he dey identify predominantly as a painter, ein art often dey incorporate masks, human-animal hybrids, den an interplay between fiction den fact. Ein exhibitions dey include painting, photography, video installations, den performance art, wey dey create a multilayered interpretative space.

Notable themes insyd ein work dey include de use of masks as tools for transformation den de exploration of identity, both personal den collective. Thru human-animal hybrids, Balbzioui dey blur de lines between humanity den nature, wey dey encourage viewers to question societal dey construct den dema relationship plus de natural world.

## Exhibitions dem select

* 2023: *Into the Light*, Kristin Hjellegjerde Gallery, London, United Kingdom.
* 2022: *Karachi Biennial*, Karachi, Pakistan.
* 2021: *Kubatana*, Vestfossen Kunstlaboratorium, Vestfossen, Norway.
* 2019: *Ultrasanity, Chapter 2: Invocations*, Savvy Contemporary, Berlin, Germany.
* 2018: *13th Dakar Biennale*, Dak'Art, Dakar, Senegal.
* 2018: *The Black Sphinx II*, Primo Marella Gallery, Milan, Italy, and Primae Noctic, Lugano, Switzerland.
* 2017: *E-moi*, MACAAL (Al Maaden Museum of African Contemporary Art), Marrakech, Morocco.
* 2016: *Public Pool 2*, Cité Internationale des Arts, Paris, France.
* 2014: *Le Maroc Contemporain*, Institut du Monde Arabe, Paris, France.
* 2014: *100 Years of Creation*, Mohammed VI Museum of Modern and Contemporary Art, Rabat, Morocco.
* 2012: *Inexactly This*, ZET Foundation, Amsterdam, Netherlands.
* 2012: *7th Berlin Biennale*, Pornography of Everyday Life, Berlin, Germany.

## Collections
Na dem hold Balbzioui ein work insyd private den public collections, wey dey include:

* Le Cube – Independent Art Room, Rabat, Morocco
* Mohammed VI Museum of Modern and Contemporary Art, Rabat, Morocco
* Institut du Monde Arabe, Paris, France
* Museum of African Contemporary Art Al Maaden (MACAAL), Marrakech, Morocco
* Iwalewahaus, University of Bayreuth, Bayreuth, Germany

## References



## External links

* Official website
Amina Benbouchta

**Amina Benbouchta** (dem born am 1963), be a Moroccan painter, photographer, den installation artist. Na she be educated insyd Canada den Paris, wey dem recognize am internationally for ein contemporary artworks wey dey concentrate for social issues top wey dey regard gender politics. Early insyd ein career na she head de fashion den culture magazine *Les Aligés*. Na she sanso be part of de Collectif 212 group of artists den curators wey dedicate demaselves to make dem dey support emerging contemporary art insyd Morocco.

## Education den work
Dem born am insyd Casablanca, Morocco insyd 1963, na dem raise Amina Benbouchta during de Years of Lead, under de reign of King Hassan II of Morocco, wich na dem note for ein state violence den political intolerance. Na ebe during dis period wey Benbouchta ein career as an artist officially begin insyd 1986 after ein graduation from McGill University insyd Montreal, Canada, wer na she major insyd Anthropology den Middle Eastern Studies. Insyd 1988 den for de next two years, she audit art classes for de Ecole Nationale des Beaux Arts insyd Paris. Na dem show ein works insyd institutions around de world, from de Cairo Biennial (1993) to de National Museum of Women den de Arts insyd Washington DC, USA (1997), plus ein most recent group den solo shows wey dey take place insyd Rabat, Morocco. She primarily dey present either insyd Morocco, Spain, anaa France. She begin dey attend art fairs insyd 2008 insyd Marrakech, Morocco.

During de 1990s Benbouchta head de fashion den culture magazine *Les Alignés*. Na she sanso be de co-founder of Collectif 212, a group of curators den artists concern plus make dem dey support emerging contemporary art insyd Morocco. De members consist of Hassan Echair, Safâa  Erruas, Jamila Lamrani, Imad Mansour, Myriam Mihindou, den Younés Rahmoun.

Insyd 1997 she plete ein first residency for de Hôpital des Enfant Maladies, insyd Rabat, Morocco. Insyd 2004, she plete ein second residency for Musée de Marrakech/Maroc-France, expériences croisées insyd Marrakech, Morocco. Insyd 2008, she plete ein third residency for Castel de Denia insyd Denia, Spain.

Thru ein paintings, installations, den photography she dey draw for ein anthropological studies background make e reflect for everyday objects top, de human, den ein cultural environment. Ein focus dey insyd make she dey incorporate social issues wey dey regard gender politics into ein art.

## References
Cheik Ledy

**Cheik Ndoluvualu**, na dem call am **Cheik Ledy** (1962–1997), na he be a Congolese artist. Dem born am insyd Kinto M’Vuila, Democratic Republic of Congo.

## Life den career
Na Cheik Ledy be apprenticed to ein elder bro, sign painter Chéri Samba, after he lef school insyd 1977, wey he work as Samba ein assistant for 10 years insyd ein Kinshasa studio. Like Samba, na Ledy ein paintings comment for social den political issues of ein day. Na ein more controversial work include sign paintings for condom use den labour. He die of AIDS-related complications insyd 1997 insyd Kinshasa.

## Style den themes
Ledy ein paintings often depict caricatures wey he dey use bright colors. He work insyd de style of sign painting den used French den Lingala texts. Notable works include "Non comprendre" (I Do Not Understand) (1995), "Arrosage" (Watering) (1995), "Absence de morale" (Moral Absence) (1990).

## Exhibitions

* JAPANCONGO
* Garage Center of Contemporary Culture, Moscow, Russia
* Musée International de la Croix-Rouge et du Croissant-Rouge
* MAMCO- Musée d’art modern et contemporain, Geneva, Switzerland
* Contemporary African Art Collection- 1990, Jean Pigozzi

## Bibliography
*Jean-Pierre Ibio. "Ledy, Cheik" Grove Art Online. Oxford Art Online. Oxford University Press. Web. 7 November 2014. Pigozzi, Jean. 
* The Contemporary African Art Collection Archived 2022-05-24 at the Wayback Machine
* “African Art Now: Masterpieces from the Jean Pigozzi Collection” Archived 2022-06-10 at the Wayback Machine
* Cheik Ledy, 6 November 2014.
* "Ledy, Cheik (born 1962), painter", Oxford Art Online.
## References
Antoinette Lubaki

**Antoinette Lubaki** (*Atoinet Lubaki, Atoinet Mfumbi)* (Bukama, Congo Free State) (1895-?) na she be a Congolese watercolourist, den Congo ein first known female artist. Dem consider am one of de forerunners of modern art insyd Congo, alongsyd ein husby, painter den ivroy worker Albert Lubaki den de tailor-painter Djilatento. Na dem consider de Lubakis say dem be de first artists insyd Congo make dem create dema works for paper top. 

## Early life
Na Antoinette Lubaki be de daughter of de village chief of Bukama, then insyd Shaba (Katanga) province, wich be why dem sam times refer to am as ‘princess’. Na she marry to Albert Lubaki, an ivory worker wey na dem live insyd Elisabethville (now Lubumbashi).
## Career
Insyd 1926 Georges Thiry, an administrator insyd de Belgian Congo, na dem dey travel for a mission wey na dem notice de beautiful images dem make from charcoal, kaolin den clay for de walls of huts insyd Bukama. Antoinette Lubaki den ein husby Albert make dis. Na Thiry be a lover of modern art, wey na dem biz de Lubakis make dem recreate de decorations den make oda work for paper in order make dem ‘perpetuate this ephemeral art’. To dis end, he provide dem plus paper den watercolours, candles make dem light dema work, den de promise to buy up all dema watercolours.

Thiry transfer de Lubakis dema work to Gaston-Denys Perier, an executive officer for de Ministry of Colonies, wey be a collector of Congolese art.

Na Perier recognise de artistic value of de works wey he decide make he show Antoinette den Albert Lubaki dema work insyd Europe. De Lubakis den anoda artist Djilatendo cam turn de first Congolese artists wey dema works dey for paper top reach Europe. Na dem trade dema works der for decent prices by Perier, wey sanso keep a large collection for einself. Na de Lubakis be completely unaware of dis, wey na dem even be surprise say na Thiry be interested insyd dema works.

De works of Djilatendo, wey make mostly geometric motifs den animals, na dem hung dem for an exhibition for de Galerie du Centaure insyd Brussels insyd 1931 alongsyd those of René Magritte den Paul Delvaux, buh na dem no represent de Lubakis.

De Lubakis disappear from de attention of de Western art world as dema backers Thiry den Perier fall out, wey na dem make false accusations say na dem make dema works by a European impostor.

Nothing further be known about Antoinette Lubaki, wey dey include ein date of death. Insyd 1949, na dem sanso present de Lubakis dema works for Geert Van Bruaene's Gallery ‘L'Agneau moustique’ insyd Brussels, a gallery owner wey get an eye for emerging talent. Na chaw of Antoinette Lubaki ein paintings den drawings be lost.

## Exhibitions

* 1929: *Primitive Arts and Popular Arts*, Centre for Fine Arts, Brussels.
* 1930: Ethnographic Museum in Geneva.
* 1931: Galerie Charles-Auguste Girard Gallery in Paris.
* 1949: Gallery ‘L'Agneau moustique’ by Geert Van Bruaene in Brussel.
* 2015: *Beauté Congo 1926-2015* *Congo Kitoko*, Fondation Cartier pour l'Art Contemporain.
* 2022: Venice Biennale.

## Gallery

File:Antoinette Lubaki 1929.jpg|Antoinette Lubaki *Sans Titre* 1929

## References
Ngongo ya Chintu

**Ngongo ya Chintu**, dem know am as de **Master of Buli** (19th century), na he be a sculptor of Luba art insyd wat today be de Democratic Republic of the Congo. Little be known of ein life, buh na dem collect ein work internationally, wey na dem talk say he be well respected insyd ein home village.
## Life den career
Ngongo ya Chintu (an honorific title wey dey mean "the great leopard, the father of sculpted things") work insyd wat na ebe de Kingdom of Luba, sam time between 1810 den 1870. He carry on a long tradition of Hemba art. Na Hemba sculpture usually honour prominent male leaders of de tribe. Ngongo ya Chintu carve both ancestor figures den female figures such as vessel bearers den caryatids, wich serve as stools give leaders.

## Style
According to Alisa LaGamma in *Heroic Africans: Legendary Leaders, Iconic Sculptures*:

*The artist's signature expressionistic style features exaggeration of the face and hands through elongation, which allowed him to reinterpret and ingeniously exploit the formal possibilities of different genres of prestige sculpture: standing figures as caryatid supports for seats...seated mboko (bowl bearers)...and stately male figures*.
## Discovery den collection
Insyd de 1930s, Belgian art historian Frans Olbrechts dat ten figures dem put togeda for an exhibition share similar characteristics, den dat na dem collect two insyd de same town, Buli. As na nothing be known yet of de sculptor insyd Western circles, Olbrechts give am de title "Master of Buli". Insyd de 1970s, na dem indentify Ngonogo ya Chintu by de owners of one of ein figures as he be artist wey komot de village of Kateba. Marilyn Stokstad dey note dat villagers insyd Kateba know of de master ein work, as na he be well regarded der.

## References


## External links

* ''Stool (a) with kneeling female figure''
* ''Prestige Stool: Female Caryatid''
Ricardo Rangel

**Ricardo Achiles Rangel** (15th February, 1924 – 11th June, 2009) be a Mozambican photojournalist den photographer.
## Biography
### Early life
Na dem born Rangel insyd de city of Lourenço Marques, dem now know am as Maputo, capital of Mozambique, insyd February 1924. Na ein poppie be a Greek businessman wey Rangel be of African, European den Chinese descent. Na Rangel be raised by ein African grandmommie insyd de impoverished suburbs wey dey surround Lourenço Marques, while na he visit ein parents insyd de outlying provinces.

### Career
Rangel ein photography career begin during de early 1940s by he dey develop pictures insyd a private studio. Interest insyd make he dey take photographs soon follow. Na Rangel be hired as de first non-white employee make he join de Mozambican newspaper *Noticias de Tarde* insyd 1952, wer he work as a photographer. Rangel move go *Noticias de Tarde* ein sisto publication, *Notícias*, insyd 1956.

He next cam turn de head photographer for de Lourenço Marques daily newspaper *A Tribuna*, from 1960 til 1964. Rangel move go de city of Beira during de mid-1960s. He work as a photographer for chaw Beira-based newspapers wey dey include *Diário de Moçambique*, *Voz Africana* den  *Notícias da Beira*. He return to de city of Lourenço Marques during de late 1960s wey he return to *Notícias*.

### Death
Rangel die insyd ein sleep for ein home insyd Maputo, Mozambique, for 11 June 2009, at de age of 85. He be survived by ein Swiss wife, Beatrice. Rangel ein funeral, wich na dem hold for Maputo City Hall for 15 June 2009, na ebe attended by chaw dignitaries, wey dey include Prime Minister Luisa Diogo. Na dem play jazz music for de funeral according to ein wishes, as na Rangel be a fan of jazz. Na dem bury am insyd de Lhanguene cemetery insyd Maputo.

## Collections
Dem hold Rangel ein work insyd de public collections wey dey follow:

* The Art Institute of Chicago, Chicago, Illinois: 2 items

## References


## External links

* Paul Melo e Castro (2018) GOA, MOÇAMBIQUE, ÁSIA DO SUL E ALGUMAS FOTOGRAFIAS DE RICARDO RANGEL: ENTREVISTAS COM CARLA MACIEL E SÍLVIA BRAGANÇA. InterDISCIPLINARY Journal of Portuguese Diaspora Studies (Vol. 7)
* Recordings associated with "Goa, Mozambique, South Asia and Some Photographs of Ricardo Rangel: Interviews with Carla Maciel and Sílvia Braganca"
Rui Paes

**Rui Paes** (dem born am 1957 insyd Pemba, Mozambique) be a painter, illustrator den muralist, wey dey reside insyd de UK.

## Career
Paes plete a degree insyd Painting insyd 1981 for de Escola de Belas Artes do Porto wey na dem award am de Newcomers Prize for de Arús National Exhibition of Modern Art insyd 1982. He plete a Master of Arts insyd Painting for de Royal College of Art, London, insyd 1988, under a scholarship from The Gulbenkian Foundation, Lisbon (Portugal) den a grant from de Beal Foundation, Boston (USA).

Alongside ein studio work Rui Paes paint murals insyd chaw countries around de world, wey dey include Egypt, Germany, Portugal, Norway, France den de United Kingdom.

Paes illustrate eight books, wey dey include de kiddies dema book Lotsa de Casha by Madonna wich na dem publish insyd 40 languages for over 100 countries insyd wey e make de Top 10 New York Times Best Seller List.

Paes get 13 solo exhibitions wey he take part insyd chaw group shows. Dem represent ein work insyd Japan, de Middle East, Africa, Europe den de United States.

## Solo exhibitions

* "Ausência e Desejo / Absence and Desire" ÁRVORE Coop., Porto, Portugal (2010).
* "Dar Voz à Poesia / Giving a Voice to Poetry" Centro de Arte de Ovar, Ovar, Portugal (2009).
* "Lotsa de Casha" Chipping Norton Theatre, UK (2007).
* "Billie Bargeld" Neue Theatre Espelkamp, Espelkamp, Germany (2007).
* "Pipas de Massa" Teatro Nacional de S. Carlos, Lisboa, Portugal (2006).
* "A Procissão / The Procession" DARIO RAMOS Gallery, Porto, Portugal (1998).
* "Pintura sobre Papel" Galeria da Universidade de Braga, Braga, Portugal (1992).
* "Cruzes / Crosses" ATLANTICA Gallery, Porto, Portugal (1992).
* "Works on Paper" Lilian Baylis Theatre, London, UK (1990).
* MODULO Gallery, Lisbon, Portugal (1989).
* MODULO Gallery, Porto, Portugal (1989).
* GILDE Gallery, Guimarães, Portugal (1985).
* "Um Segredo / A Secret" DIAGONAL Gallery (Sponsor by de Portuguese Ministry of Culture), Cascais, Portugal (1983).

## References
Reginald Reynolds Amponsah

**Reginald Reynolds Amponsah** (30 December 1919 – 3 June 2009) na he be a Ghanaian potter den politician of de first Parliament of de Second Republic wey dey represent de Mampong North constituency insyd de Ashanti region of Ghana. Na he be a Minister of State insyd de Busia government.

## Education
Amponsah plete ein secondary education for de Achimota School insyd 1942. Na he be de school prefect give ein year. Na among ein mates der be Victor Owusu, K. B. Asante, den Silas Dodu. Na dem award am a scholarship to study pottery for Stoke on Trent insyd de United Kingdom.
## Politics

### First republic
Na Amponsah dey insyd opposition plus de United Party insyd de first republic. Kwame Nkrumah ein government, na dem accuse am of plotting make he overthrow de Convention People's Party government along plus Victor Owusu, Apaloo, William Ofori Atta, Dzenkle Dzewu Joe Appiah den Major Awhaitey. During a BBC interview, na he say about ein arrest insyd 1958 say *A British police officer came to me and said “you are under arrest",  "He pulled a gun and said “come at once or I will blow your head off*."

Na dem jail Amponsah widout trial under de Preventive Detention Act. He stay der from 1958 til de coup d'état of 24 February 1966 wich bring down de government of Kwame Nkrumah.

### Second republic
Na Kofi Abrefa Busia appoint Amponsah as Minister for Lands, Mineral Resources, Forestry and Wildlife insyd ein Progress Party government. Na dem later appoint am Education minister wey he initiate de process for reforms insyd basic education insyd Ghana.

### Fourth republic
During de fourth republic, na he be de Chairmo of de Council of Elders of de New Patriotic Party (NPP). Na he be influential make he dey unite chaw factions within de NPP wey dey lead up to de 2008 presidential den parliamentary elections.

## Oda activities
Na Amponsah be chairmo of de now-defunct Ghana Airways airline insyd de 1960s.

## Ein life matter
Na dem born Amponsah for Daaman near Asante Mampong insyd de Sekyere West District of de Ashanti Region of Ghana. Na he marry plus four kiddies. Dem bury am for 3 September 2009 for Adudwan, e sanso dey near Asante Mampong.

## References
Christi Warner

**Christi Warner** be a British Namibian-born R&B singer, songwriter, poet, theatre for development practitioner den freelance journalist give de New Era ArtLife.

## Career
Warner be probably best known for ein role as television presenter "Lady Makhosa" for *Soul Makhosa*, a Namibian music video show broadcast for NBC television top insyd 2003.

Today Warner "has carved a niche as an indigenous Namibian poet, able to stand shoulder to shoulder with her male counterparts".

Insyd May 2008, Warner release ein debut album, *I Found My Rhythm*.

## Early life
Na dem born Warner insyd Windhoek, Namibia, to a single mommie plus Liberian ancestry. Ein mommie, Margareth Warner, na she be a fashion model insyd ein younger days, wey she work give Air Namibia before she retire.

Warner be de third of five kiddies. For home, she be best known as Babatjie (Afrikaans), wich dey mean "Baby". She be fluent insyd Afrikaans, a language she dey use plus ein Namibian family. Although dem born am insyd Windhoek, she spend chaw of ein kiddie time insyd Oranjemund, Namibia, as ein mommie move der plus ein step-poppie. She spend chaw of ein secondary education insyd boarding schools insyd small towns such as Steinkopf, South Africa den Keetmanshoop, Namibia.

Warner begin dey wrep poetry wen na she dey insyd primary school. After high school per, she manage make she share ein words plus people outsyd ein family. She dey credit ein French teacher for de Franco-Namibian Cultural Centre secof she help am find a way into de world of poetry. "*Her lecturer came across her notebook full of poems, and directed her to the Bricks Community Project*".
## Ein life matter
Warner marry wey she dey live insyd Oxford, UK.
## References


## External links

* Homepage of Christi Warner Archived 18 July 2022 at the Wayback Machine
Max Siedentopf

**Maximilian "Max" Siedentopf** (born 27 June 1991) be a Namibian-German artist, designer, publisher den director.  He be known for he set up an installation he title *Toto Forever* insyd de Namib Desert wich dey consist of a ring of large white blocks atop of wich dey sit six speakers dem attach to a solar-powered MP3 player dem configure make e continuously play de 1982 song *Africa* by de American band *Toto*. Dem no disclose de exact location of de installation.

## Early life
Siedentopf grow up insyd de city of Windhoek insyd Namibia, wey he continue dey work insyd Berlin, Los Angeles, Amsterdam, den London. He be a former competitive swimmer.

## Career
Insyd June 2019, Siedentopf star insyd de music video give "Mine Right Now", a song by Norwegian singer Sigrid. Na dis be secof na dem cancel Sigrid ein flight, de singer der for no be able make she appear insyd de video einself.

## References
Riana Nel

**Riana Nel** (9 November 1982) be a Namibian singer den songwriter. After she grow up insyd Windhoek she move go Pretoria, South Africa, make she start ein career.

## Professional career
Na dem describe ein songs as dem dey include elements of "pop & country". She be known for de singer wey fi make up a song plus just a few words for de spot. Na she firmly place ein roots insyd gospel music on release of de albums *Oopmond*, *The Cure*, *Breathe* and *Someone with Skin* wey na she win chaw awards wey dey include de Crescendo Award insyd 2000, a SAMA, Huisgenoot tempo's den Ghoema awards. De album *Die Moeite Werd* appeal more to de secular market wey na e reach platinum status wey dey continue dey top South African music charts. Nel sanso star insyd de Afrikaans movie, *<nowiki/>'n Saak van Geloof* alongsyd ein co-star Robbie Wessels, de well acclaimed South African singer-songwriter/comedian.

Nel be a well acclaimed songwriter wey she wrep songs give Juanita Du Plessis, Bobby Van Jaarsveld, Lianie May, Touch of Class den world-renowned Amira Willighagen. Nel share a stage plus ein sisto Nianell, Bobby van Jaarsveld, Lianie May, Lira den chaw more. She record duets plus André Swiegers (*Blou*), Bobby van Jaarsveld (*Die Liefde kom net eens in 'n Leeftyd*), Die Heuwels Fantasties (*Doen net wat ons wil*), Retief Burger (*U's my God*) den Steve Hofmeyr (*Skree*).

She perform insyd South Africa, Namibia, France, de Netherlands, de UK, Nashville insyd de U.S., Russia, Mozambique den Australia.

Na Nel be a coach for The Voice South Africa 2019 top.

## Ein life matter
Nel ein sisto, Nianell, sanso be a singer den songwriter.

## Discography

### Studio albums

## References
John Bauer (potter)

**John Bauer** (born 6 January 1978) be a South African ceramist dem know for ein contributions to Ceramic art. He dey reside insyd Muizenberg wey he dey operate a studio for de Montebello Design Centre insyd Newlands, Cape Town.

## Early life
Na dem born John Bauer insyd Port Elizabeth, Eastern Cape, to a middle-class family. Tragically, insyd 1983, na ein mommie den grandmommie be killed insyd a car accident wey dey involve a drunk driver. Later insyd ein early twenties, na dem murder ein surviving grandmommie, wich na e deeply influence ein artistic work.

Insyd 1985, Bauer ein family relocate to Newlands, Cape Town, make dem start anew. He attend Westerford High School, wer na ein dyslexia go undiagnosed, wey lead to academic challenges wey make am averse to reading. For de age of thirteen, Bauer discover ein passion give pottery, wich go shape ein future career

## Career den influences
Bauer ein commitment to pottery lead am make he study plus local potters despite initial financial struggles. He explore chaw aspects of porcelain, wey dey experiment plus clay compositions, wey dey mold techniques, glazes, den coloring agents. Ein work be influenced by Imperial Chinese porcelains of de Song dynasty (960–1,279). Bauer ein research lead to de development of a unique process for incised ornamentation, wey dey increase ein production capacity.

One of Bauer ein notable creations be a collection of over 4,000 small porcelain bowls dem produce from 2000 to 2004. Dese bowls dey feature intricate low-relief, incised decorations, wey dey explore themes of love, loneliness, den de pursuit of happiness. While often whimsical, dem sanso dey touch on profound subjects, wey dey include bereavement den de role of providence. 

For addition to ein bowls, Bauer diversify ein artistic repertoire, wey dey create plaques, tiles, den bowls wey simulate basketry, knitwear, den textiles. Ein sources of inspiration dey range from lace den crochet to oriental lacquer den relief ornamentation found for various objects. 

Bauer ein work dey honor traditional hand skills den folk art, wey dey celebrate de craftsmanship of de pre-industrial era. He particularly dey acknowledge women wey crafte objects make dem enhance domestic life den dey explore themes wey relate to de 'eternal feminine' den de redemptive power of love insyd ein art. 

John Bauer ein artistic achievements include dem recognize am as an Emerging Creative for Design Indaba 2009. Na dem feature ein work insyd exhibitions, wey dey include a retrospective for de South African Museum insyd 2012. Ein art be part of collections for de Slave Lodge insyd Cape Town den de William Humphreys Art Gallery insyd Kimberley.  

## References


## External links

* "Smashwords – An Emotional Dictionary: I’m Feeling Very Kylie Minogue Today… and Other Emotions" a book by John Bauer
* John Bauer Web Site
Mo Abbaro

**Mo Abbaro** (17 October 1933 – 12 March 2016), dem sanso know am professionally as **Mo Abdalla** anaa **Mohammed Ahmed Abdalla Abbaro**, na he be a London-based Sudanese ceramicist den potter, wey na artist Oliver Bloom describe am as "one of the world's finest ceramicists".

## Life den career
Na dem born Mohammed Ahmed Abdalla Abbaro insyd Abu Jibayha, Sudan. He graduate insyd Fine den Applied Arts from Khartoum Technical Institute insyd 1958, de year wey dey follow he win a scholarship to London make he study ceramics for de Central School of Arts and Crafts. He do postgraduate studies insyd industrial pottery design for de North Staffordshire College of Ceramics, after wich he get a period of training insyd chemical analyses of ceramics materials for de North Staffs College of Ceramics Technology. He go back to Sudan make he teach ceramics for sam years, buh he decide make he return to England insyd 1966 make he pursue ein career insyd Britain.

He teach ceramics for de Camden Arts Centre for more dan two decades, wey he get chaw exhibitions insyd London—wey dey include for de Barbican Centre, de Whitechapel Gallery (as part of Africa '95), de Mall Galleries, den de Iraqi Cultural Centre—den elsewhere insyd de UK, as well as insyd de US den Sweden. Na ein studio dey showroom dey insyd King Henry's Road, close to Primrose Hill.

He turn go writing insyd later life, wey he publish works for ceramic technique top, such as *Modern Ceramics—On the Interplay of Forms and Surfaces* (2000), as well as for ein own family history, wey dey include *The History of the Abbaros of Sudan since the 15th Century* (1997).

Ein ceramics dey insyd de collections of London ein British Museum, de Institut du Monde Arabe insyd Paris, den de Smithsonian Museum, Washington. Na dem show ein work insyd Frederique Cifuentes ein 2017 exhibition *Sudan: Emergence of Singularities* for de P21 Gallery, London.

## Family
Na he marry Rose (née Glennie), since 1964, daughter of composer Elisabeth Lutyens den granddaughter of Sir Edwin Lutyens.

Abbaro die aged 80 insyd London for 12 March 2016, he be survived by ein wifey den dema son den two daughters.
## References


## External links

* Oliver Bloom, "The ceramicist", YouTube video, 18 October 2012.
Eberhard Kulenkampff

**Eberhard Kulenkampff** (10 December 1927 – 6 September 2021) na he be a German-Namibian architect, city planner den artist. Na he be a director of de Senate of Bremen from 1974 to 1987.  
## Life den work
Na dem born am insyd Southwest Africa to a Bremen merchant family. Insyd World War II, na he be a soldier from 1944 to 1945 wey be severely wounded. He study architecture den city planning for de University of Hanover from 1948 to 1954 wey na he be a member of de Social Democratic Party of Germany. Kulenkampff die insyd Bremen for 6 September 2021, for de age of  93.
## Bibliography
* Jürgen Fränzel: *Senator in Bremen Hans Stefan Seifritz. Ein Lebenslauf. Mit Beiträgen von Margot Walther und Eberhard Kulenkampff*. Hauschild, Bremen 1987, .
* "Nehmen wir doch die Sterne!" INTERVIEW: 51 Jahre Planetenviertel Garbsen, insyd: moderneREGIONAL 16,3.
* Jutta Grätz: *„Wir entwarfen Straßennamen aus der Sternkarte.“ Interview mit Eberhard Kulenkampff, dem Leiter der Planungsgruppe, die den späteren Stadtteil Auf der Horst entwarf*. in: *Der Griff nach den Sternen: Geschichte und Gegenwart des Garbsener Stadtteils Auf der Horst*, published by Axel Priebs und Rose Scholl, Münster: LIT Verlag, 2016, ; Table of Contents (in German)
## Sources
* Karl Marten Barfuß, Hartmut Müller, Daniel Tilgner (publisher): *Geschichte der Freien Hansestadt Bremen von 1945 bis 2005*. Band 2: 1970–1989. Edition Temmen, Bremen 2008, .

## References


## External links
Beate Baumgartner

**Beate Baumgartner** (dem born am 9 May 1983), dem sanso know am as "**Yola B**", be an Austrian-Namibian singer.

## Biography
Na dem born am insyd Windhoek, South-West Africa (now Namibia), wey she gain ein initial fame by she participate insyd de talent show *Starmania* insyd 2002–3. She subsequently join Parov Stelar ein electro-swing band, wich dem form insyd 2005. From 2008 to 2009 she sing plus anoda electro-rock Band, Monilla, wey na dem feature am for dema 2008 album, *Hello World – Chapter 1* top. Insyd 2015 she join Romany band DelaDap.
She be de daughter of an Austrian poppie den a Namibian mommie, she attend de German Higher Private School Windhoek, wer she begin dey act den dey sing. Ein mommie be de actress Mara Baumgartner, wey star insyd de prize-winning 2015 film *Katutura*.

After she relocate to Graz, Austria, as a teenager, she work for Greenpeace den de World Wide Fund for Nature, wey she pass up for de opportunity make she attend university so say she go further ein singing career. She fini sixth insyd *Starmania*, wey na dem feature am for de 2003 album *Starmania: Best of Duets*, distribute by Universal, wey she perform de track "Something Stupid", plus Michael Tschuggnall.

## Discography
**Albums**

* 2008: *Hello World – Chapter 1* (plus Monilla)

**Collaborations**

* 2009: *Coco* (Parov Stelar Band), for de track "Dandy" top
* 2009: *Midnight Rendezvous* (Mike Rigler EP), for de track "Heroes (feat. Yola B)" top
* 2014: *Listen up* (DelaDap)

**Singles**

* 2003: *Shosholoza*
* 2008: *Monilla: 2nd Life*
* 2014: "Skyrocket" (with DelaDap)

## References



## External links
Sanlé Sory

**Sanlé Sory** (born 1943) be a Burkinabe photographer. 

As a teenager, he photograph automobile accidents around Bobo-Dioulasso, Burkino-Faso, wich he go race to document for ein motorcycle top. Insyd 1960 he found de Volta Photo Studio insyd Bobo-Dioulasso. Dey follow dis he develop a reputation as a photographer of de Burkinabe club scene insyd de 1960s den 70s. During dis time na he sanso organize *bals poussières*, anaa "dust balls", wer he go provide a sound system den musicians give concerts stages insyd de countryside. Sory go roam de *bals* plus ein camera, dey take photos for money.

Insyd 2018 de Art Institute of Chicago present de exhibition *Volta Photo: Starring Sanlé Sory and the People of Bobo-Dioulasso in the Small but Musically Mighty Country of Upper Volta (now Burkina Faso)*. Steidl publish an accompanying catalogue, dem title *Volta Photo*. Insyd 2021 de fashion designer Grace Wales Bonner release a line of clothing she title *Volta Jazz* wey be inspired by Sory ein photographs. De line include a film by de same name, create by Joshua Woods.

Dem include Sory ein work insyd de collections of de Museum of Fine Arts Houston de Museum of Modern Art, New York den de Tang Teaching Museum for Skidmore College.
## References
Laurence Norah

**Laurence Norah** (born 1980) be a British/Seychellois travel photographer den blogger.

## Background
Na dem born Laurence Norah insyd 1980 to a British mommie den a Seychellois poppie. Norah ein parents work as hotel managers wey he spend ein kiddie time dey live insyd various locations insyd de UK den de Seychelles. Insyd 2009, he lef ein job as a software engineer wey he sell off chaw of ein belongings wey he travel around Australia for year insyd a Land Cruiser. Insyd 2010, he start ein travel blog, *Finding the Universe*.

Insyd 2014, he meet ein wifey Jessica Norah at a travel blogging conference insyd Italy. Na de two marry insyd August 2015 aboard de Queen Mary 2 on a transatlantic voyage, halfway between de United States (ein home country) den de UK. Norah den ein wife currently dey base near Edinburgh, Scotland.

## Career

### Photography
Norah ein travel photography appear insyd a number of publications den websites wey dey include *National Geographic*, de *BBC*, Fox News, den *Brides*. 

Norah win awards for ein photography, wey dey include Bronze insyd a category of de SATW Bill Muster Photo Competition insyd 2019, dem name am as de eighth Best Travel Photography Blogger insyd a 2014 USA Today online poll, wey he win de Bloggy for best photography on a weblog insyd 2015. He dey specialize insyd travel den landscape photography, buh he sanso shoot travel conferences den festivals such as de South by Southwest music festival.

### Blogging

Norah start ein travel den photography blog, *Finding the Universe*, insyd 2010. Today, he dey co-run both *Finding the Universe* den *Independent Travel Cats* (a couples travel blog found by ein wifey insyd 2013) plus ein wifey Jessica. He get a large social media following, especially for Instagram den Facebook wer de Finding the Universe Facebook fan page get over 1 million followers.

Laurence Norah sanso serve as a board member of de Professional Travel Blogging Association (PTBA) for 4 years, wey he dey serve as de non-profit organization ein Presido from 2015 to 2016.

### Appearances

Norah be a speaker for travel events den conferences about travel blogging den travel photography, wey he speak for conferences worldwide.

Laurence den ein wifey sanso appear insyd online videos, for TV, radio, den podcasts top, wey dey include an episode of House Hunters International, online video commercials, den a radio show for 98.8 Castle FM.
## References


## External links

* Personal Website – Finding the Universe Travel Blog
* Personal Website – Independent Travel Cats Travel Blog